Public procurement notice: Contract Award Notice
Published: 2024-11-19
Buyer: Forsvarsministeriets Ejendomsstyrelse
Country: DK
Region: DK050
Contract type: Services
Procedure: Open procedure
CPV classification: 71000000 | 71310000 | 71311000: Civil engineering consultancy services | 71312000: Structural engineering consultancy services | 71530000: Construction consultancy services
Estimated value: 700000000 DKK
Award criteria: quality

Technical requirements: Udbuddet afholdtes som et offentligt udbud efter reglerne i udbudslovens afsnit II. Udbudsprocessen bestod således udelukkende af en tilbudsfase.
Ejendomsstyrelsen udvikler og tilpasser de fysiske rammer i Danmark, Færøerne og Grønland, som er nødvendige for, at Forsvaret og øvrige myndigheder under Forsvarsministeriets koncern kan løse sine vigtige samfundsopgaver. Det øgede fokus på Forsvarets opgaver betyder, at der ses ind i, at der over de kommende år vil blive stillet større krav til aktiviteten i Ejendomsstyrelsen.

Til at understøtte denne udvikling udbyder Ejendomsstyrelsen nærværende Rammeaftale om totalrådgivning - National.

Rammeaftalen med bilag fastlægger omfanget af samt vilkårene for Ejendomsstyrelsens og de vindende tilbudsgiveres forpligtelser og ansvar i forbindelse med udførelse af de af Rammeaftalen omfattede rådgivningsydelser.

Ydelserne, der er omfattet af Rammeaftalen, er de totalrådgivningsydelser, der er beskrevet i Ydelsesbeskrivelsen for Byggeri og Landskab 2018 (YBL18) udgivet af Danske Arkitekter og FRI. Hertil er omfattet ydelser i henhold til de relevante tillægsydelsesbeskrivelser, herunder bæredygtighed og arbejdsmiljøkoordinering. 

Den udbudte rammeaftale er baseret på Almindelige betingelser for rådgivning og bistand i bygge- og anlægsvirksomhed (ABR 18), og de ydelser, der leveres under Rammeaftalen, afregnes efter medgået tid, fast pris eller en kombination af disse, jf. den i Rammeaftalen indeholdte aftalemekanisme, efter tildeling på baggrund af miniudbud.

Ejendomsstyrelsen har besluttet, at Rammeaftalen udbydes som en landsdækkende - National – aftale, med 4 Rådgivere på. Formålet med den udbudte rammeaftale er, at Ejendomsstyrelsen kan sikre at større, eller komplekse projekter kan blive konkurrenceudsat blandt Rådgiverne på aftalen, men så der kan spares tid i forhold til at afholde EU-udbud hver gang et projekt skal gennemføres. Tildeling af konkrete rådgivningsopgaver under den udbudte rammeaftale vil således foregå ved genåbning af konkurrencen (miniudbud) blandt de 4 rådgivere som nærmere beskrevet i rammeaftalens vilkår herfor.
Der henvises til Udbudsbilag 6 for en nærmere beskrivelse af evalueringsmodellen samt det valgte tildelingskriterium med dertilhørende underkriterier til brug for evalueringen.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:

Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte tilbudsgivere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudsloven § 171, stk. 2. 

I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiver har offentliggjort en bekendtgørelse i Den Europæiske Unions Tidende om, at ordregiver har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2) 30 kalenderdage regnet fra dagen efter den dag, hvor ordregiver har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.
3) 6 måneder efter at ordregiver har indgået en rammeaftale regnet fra dagen efter den dag, hvor ordregiver har underrettet de berørte ansøgere og tilbudsgivere, jf. lovens § 2, stk. 2, og udbudsloven § 171, stk. 4.
4) 20 kalenderdage regnet fra dagen efter at ordregiver har meddelt sin beslutning, jf. udbudslovens § 185, stk. 2. 

Senest samtidig med at en klage indgives til Klagenævnet for Udbud, skal klageren skriftligt underrette ordregiver om, at klage indgives til Klagenævnet for Udbud, og om hvorvidt klagen er indgivet i standstill perioden, jf. lovens § 6, stk. 4. I tilfælde hvor klagen ikke er indgivet i standstill perioden, skal klageren tillige angive, hvorvidt der begæres opsættende virkning af klagen, jf.lovens § 12, stk. 1. Klagenævnet for Udbuds e-mailadresse er klfu@naevneneshus.dk.


Winner: AFRY ApS
Number of bids: 7